Ferrari GT4

The **Ferrari 308 GT4** an **208 GT4** wur mid-ingined V8-pouered 2+2 caurs biggit bi Ferrari. The 308 GT4 wis introduced in 1973, supplementit bi the 208 GT4 in 1975, an replaced bi the Mondial 8 in 1980 efter a production run o 2,826 vehicles. It wis sauld wi "Dino" badgin (continuin the Dino brand tae differentiate non-V12s) till Mey 1976, when aw badgin wis replaced wi "Ferrari" badgin.

## 308 GT4
The **308 GT4 2+2** wis a grundbreakin model for Ferrari in several ways:  It wis the first production Ferrari tae featur the mid-ingined V8 layoot that wad acome the bulk o the company's business in the succeedin decades, an wis the first production Ferrari tae featur Bertone (rather than Pininfarina) bodywirk.  Pininfarina wis upset bi the decision tae gie cross-toun rival Bertone the design, considerin aw thay haed done for Ferrari.

The Dino 308 GT4 wis introduced at the Paris Motor Show in November 1973 an featurt angular lines entirely different frae its curvaceous 2-seater brither, the Dino 246, an later brither, the GTB & GTS. The stylin wis controversial at the time, wi some journalists comparin it tae the Bertone-designed Lancia Stratos an Lamborghini Urraco. The 308 GT4 finally gained the "Prancing Horse" badge in Mey 1976, which replaced the Dino badges on the huid, wheels, an the steerin wheel.

The chassis wis based on the Dino 246 but wis stretched for a 2,550&nbsp;mm (100.4&nbsp;in) wheelbase te mak ruim for the seicont row o seats. The suspension wis fully-independent an the V8 wis mountit transversely.

The 3.0&nbsp;L (2927&nbsp;cc) V8 wis integrally jynt wi the gearbox an produced 250&nbsp;hp (186&nbsp;kW) in the European version an 230&nbsp;hp (172&nbsp;kW) in the American; it haed an alloy block an heids wi a dual owerheid camshaft. The induction seestem haed 4 Weber 40 DCNF carburetors.

The 308 GT4 haed a tot lenth o 170.1&nbsp;inches, an a wheelbase o 100.4&nbsp;inches an weighed 2535 pounds; heicht wis 46.5&nbsp;inches an width wis 70.9&nbsp;inches.

2,826 308 GT4 coupes wur produced atween 1973-1980.  Thare wur 2 series o GT4.  The earlier caurs featurt a twin distributor ingine an foglamps mountit in the front valance.  Later caurs haed a single distributor ingine, wi foglamps mountit ahint the front grille.

## 208 GT4

Introduced at the Geneva Motor Show in 1975, the **208 GT4 2+2** wis a law-displacement version o the V8 produced for the Italian mercat whaur thare wis a tax break on caurs unner 2 litres. The ingine wis de-bored tae (66.8x71&nbsp;mm) 2.0&nbsp;L (1991&nbsp;cc) V8, resultin in the smawest production V8 in history for a road caur.

Pouer ootput wis 170&nbsp;hp (126&nbsp;kW) at 7,700&nbsp;rpm for a tap speed o 137&nbsp;mph (220&nbsp;km/h). Smawer Weber 34 DCNF carburetors, a lawer final drive ratio an skinnier tires completit the technical chynges for the 208. Chrome (rather than black) accents ootside an the lack o fog lichts wur external visual indicators o the smawer ingined GT4.  Inside the 208 GT4 featurt a black rather than siller dash facin.

The 208 GTB replaced the 208 GT4 in 1980.

## References
* 
* 
* Ferrari Dino - The Complete Story bi Anthony Curtis. Crowood-Autoclassics Publishing
*